**Likumprojekta „Grozījumi Republikas pilsētas domes un novada domes deputāta statusa likumā” anotācija**

|  |
| --- |
| I. Kādēļ normatīvais akts ir vajadzīgs |
| 1.Atsauce uz Deklarāciju par Ministru kabineta iecerēto darbību, politikas plānošanas dokumentu un citiem dokumentiem, kuros dots uzdevums izstrādāt normatīvā akta projektu | Likumprojekts "Grozījumi Republikas pilsētas domes un novada domes deputāta statusa likumā” (turpmāk tekstā – likumprojekts) izstrādāts saistībā ar likumprojekta „Par vienotu valsts un pašvaldību institūciju amatpersonu un darbinieku atlīdzības sistēmu” izstrādi. |
| 2.Pašreizējās situācijas raksturojums | Republikas pilsētas domes un novada domes deputāta statusa likums šobrīd satur normas, kas regulē atlīdzības noteikšanu.Valsts un pašvaldību institūcijās darba samaksas jomā šobrīd pastāv dažādi normatīvie regulējumi, kuri nosaka atšķirīgus darba samaksas noteikšanas pamatprincipus dažādām amatu grupām un institūcijām. Daļai neatkarīgo institūciju, kuras saņem finansējumu no valsts budžeta, pastāv iekšēji regulējumi darba samaksas noteikšanai, tādējādi netiek nodrošināts caurspīdīgums. Tiek lietota dažāda terminoloģija, piem., mēnešalga, mēneša amatalga, darba alga, atlīdzība, atalgojums. Arī sociālās garantijas (pabalsti, kompensācijas un izdevumu segšana, kas saistīta ar darba pienākumu veikšanu) nav vienotas un tās ir jāpārskata gan pēc apmēriem, gan pēc būtības.Likumprojekta mērķis atlīdzības sistēmas sakārtošana, lai nākotnē padarītu atlīdzības sistēmu caurskatāmu, apvienojot vienā Jumta likumā visus noteikumus, kas attiecas uz valsts darbā strādājošo darba samaksu un sociālām garantijām; būtiski samazināt pastāvošo darba samaksas sistēmu skaitu un kopumā darba samaksas sistēmu valstī padarīt vienkāršāku un saprotamu. |
| 3.Normatīvā akta projekta būtība | Likumprojekts izslēdz normas, kas regulē deputātu atlīdzības saņemšanu par piedalīšanos domes institūciju sēdēs un par citu deputātu pienākumu pildīšanu. Likumprojekts izslēdz normas, kas regulē deputāta, kurš ievēlēts algotā domes amatā, darba tiesību aizsardzību, t.i. amatalgas, piemaksu, atvaļinājuma pabalsta, dažādu sociāla rakstura pabalstu, kompensāciju, pabalsta sakarā ar deputāta pilnvaru izbeigšanos un citu ar deputāta darbību saistīto izdevumu noteikšanas un atlīdzināšanas kārtību. Šos jautājumus turpmāk regulēs likums „Par vienotu valsts un pašvaldību institūciju amatpersonu un darbinieku atlīdzības sistēmu”. |
| 4.Cita informācija | Citas informācijas nav. |
| VII. Kā tiks nodrošināta normatīvā akta izpilde |
| 1.Kā tiks nodrošināta normatīvā akta izpilde no valsts un pašvaldību puses – vai tiek radītas jaunas valsts institūcijas vai paplašinātas esošo institūciju funkcijas | Jaunas institūcijas netiks radītas. |
| 2.Kā sabiedrība tiks informēta par normatīvā akta ieviešanu | Likumprojekts tiks publicēts laikrakstā "Latvijas Vēstnesis", kā arī iekļauts Normatīvo aktu informācijas sistēmā (NAIS) un bezmaksas normatīvo aktu datu bāzē www.likumi.lv. |
| 3.Kā indivīds var aizstāvēt savas tiesības, ja normatīvais akts viņu ierobežo | Satversmes tiesā. |
| 4.Cita informācija | Citas informācijas nav. |

Anotācijas II., III.,IV.,V. un VI. sadaļa uz likumprojektu neattiecas.

Finanšu ministrs E.Repše

Vīza:

valsts sekretārs M.Bičevskis

21.10.2009 15:55

I.Artemjeva,67095599

Ineta.Artemjeva@fm.gov.lv